title: Campu d'Ilesia de San Pablo d'Arangas
text: La ilesia presenta diferentes sistemes de cubrición, acordies cola importancia de cada espaciu. Asina nel ábside emplégase una pimpanuda bóveda de crucería de raigañu góticu, de la qu'anguaño namái caltiénse el so empiezu; la sacristía cúbrese con una modesta bóveda de cañón; y la nave cúbrese con una cenciella cubierta de madera vista con armadura en par y nudiellu , sofítada en pilastres de calter modernu. Pela so parte, el campanariu cúbrese a teyavana y cuatro agües.